Paulius Malžinskas

Paulius Malžinskas (g. 1970 m. birželio 21 d. Vilniuje) – buvęs futbolininkas, futbolo teisėjas, VRFS prezidentas, futbolo veikėjas, politinis veikėjas.

Pradėjo žaisti futbolą Vilniaus futbolo mokykloje budamas septynerių metų. 1986 m. buvo priimtas į Vilniaus aukšto sportinio meistriškumo mokyklą (Vilniaus ASMM) pas trenerius Pijų Paukštį ir Vytautą Jančiauską. 1989 m. įstojo į Kauno Kūno Kultūros akademiją ir pradėjo žaisti „Atleto“ komandoje LFF I-oje lygoje. 1992 m. pradėjo profesionalaus žaidėjo karjerą ir pirmoji komanda buvo Vilniaus „Panerys“ dalyvavusi Lietuvos aukščiausios lygos pirmenybėse. Vėliau Paulius Malžinskas rungtyniavo Mažeikių ROMAR su kuria tapo Lietuvos čempionais (1994-1995 m.), Kauno „Inkaras-Grifas“ (1995-1996), Vilniaus „Panerys“ (1996-1997 m.), Rūdiškių „Vėtra“ (1997-2000 m.).

1997 m. buvo pakviestas teisėjauti, 2000 m. įgijo FIFA teisėjo kategoriją. Nuo 2001 m. buvo skiriamas FIFA arbitru ir kurį laiką buvo vienintelis tarptautinės kategorijos aikštės teisėjas iš Lietuvos. 2005 m. prie jo prisijungė Audrius Žuta, o 2008 m. pastarąjį pakeitė Gediminas Mažeika. 2010 metų sezonui Paulių Malžinską FIFA aikštės teisėjų kategorijoje pakeitė Nerijus Dunauskas. Taip pat teisėjavo Lietuvos A Lygos varžybose bei tarptautiniuose susitikimuose (Atrankose į pasaulio ir Europos čempionatus). Teisėjo karjerą baigė 2011 m.http://lfta.lt/narys/paulius-malzinskas/

2008 m. komentavo Europos futbolo čempionato varžybas per LRT.

Nuo 2005 m. vadovauja Sekmadienio futbolo lygai. 2012 m. tapo Vilniaus regiono futbolo sąjungos (VRFS) prezidentuhttp://www.vilniausfutbolas.lt/puslapis/VRFS Konfliktavo su Lietuvos futbolo federacijos vadovybe ir 2019 m. buvo suspenduotas iš LFF VK.https://www.delfi.lt/sportas/futbolas/lff-vykdomojo-komiteto-posedis-malzinskas-lieka-suspenduotas.d?id=82627653 Buvo kandidatu 2020 m. LFF prezidento rinkimuose. Po tolimesnių konfliktų su Lietuvos futbolo federacijos vadovybe  buvo pašalintas iš LFF dvejiems metams,https://lff.lt/news/11574/lff-etikos-komiteto-sprendimas-del-vrfs-prezidento-pauliaus-malzinsko/  ir  atsistatydino iš VRFS prezidento pareigų.https://www.sportas.lt/naujiena/423265/p-malzinskas-traukiasi-is-vrfs

Dalyvaja politinėje veikloje. 2020 m. kandidatavo į Seimą su Liberalų sąjūdžiu, per Jotvingių (Druskininkų – Lazdijų) rinkimų apygardą,https://www.delfi.lt/news/daily/lithuania/malzinskas-sieks-seimo-nario-mandato-su-liberalu-sajudziu.d?id=84936759 tačiau išrinktas nebuvo.

 Nuorodos 
 Tarptautinė statistika 
 Tarptautinės varžybos

 Šaltiniai 

Kategorija:Lietuvos futbolininkai
Kategorija:Lietuvos futbolo teisėjai
Kategorija:Lietuvos futbolo veikėjai
Kategorija:Lietuvos politikai